Kaya “adhiku” Taat Pamuji kae. Sepisan wae durung nate kepethuk. Merga seneng maca tulisanku, banjur ngajak seduluran. Aku dijaluk amrih gelem dadi sedulur tu­wane. Dhik Taat Pamuji mono pawongan asli Purworejo, nanging wis puluhan taun dadi priyayi Batak, manggone ing Kabu­paten Serdang Bedagai, Sumatra Lor. Pa­ngajak mau daktampa kanthi gumbiraning ati. Jer seduluran mono mungguhing aku minangka bandha kaskaya kang ora bakal ilang. Bola-bali “adhiku” mau telpun, yen aku gelem dolan mrana arep diplesirake menyang Danau Toba.
